stanford-oval/wikipedia huggingface dataset:
Jimmie Collin
Kilpaura

Collin kilpaili uransa alkuvaiheessa avoimissa turnauksissa eri maissa ja voitti muun muassa 2003 Walesin Openin 2003 voitettuaan loppuottelussa Tomek Banduran. Kolme vuotta myöhemmin Collin voitti myös Ranskan Openin 2006, kun sitä ennen hän oli saavuttanut kolmannen sijan kahdesti 2004 ja 2005. Lisäksi Collin voitti myös Tanskan Openin neljästi vuosina 2003, 2004, 2006 ja 2007.
Collin saavutti ensimmäisen mitalin 2008 EM-kisoissa Bulgariassa, kun hän voitti pronssia.
2009 Collin voitti Kroatian Openin, Branko Bosniak Memorial turnauksen, jonka loppuottelussa hän voitti Nikolay Varchilovin. Collin oli mukana myös painoluokallisissa EM-kisoissa, joissa hän sijoittui kuudenneksi.
2010 Collin saavutti uransa toisen EM-pronssin Espanjassa. Samana vuonna hän saavutti myös pronssia Britannian Openissa.
2012 hän saavutti EM-hopeaa Belgiassa hävittyään loppuottelussa Orest Procille. Britannian Openissa Collin saavutti toisen kerran pronssia. Collin saavutti EM-hopeaa myös avoimessasarjassa Puolassa hävittyään loppuottelussa Valeri Dimitroville.
2013 Collin saavutti EM-pronssia Romaniassa avoimessasarjassa ja voitti uransa kolmannentoista Ruotsin mestaruuden.
Ilja Talalujev

| Ilja Talalujev> Henkilötiedot |
| --- | --- |
Syntynyt: 28. tammikuuta 1998 (ikä 26) Voskresensk, Venäjä
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  oikea
Pituus:  176 cm
Paino:  73 kg
Seura
Seura:  Spartak Moskova
Sarja:  KHL
Pelaajaura
Pääsarjaura:  2017–
Aik. seurat:  Himik Voskresensk (VHL)
Ilja Talalujev (s. 28. tammikuuta 1998 Voskresensk) on venäläinen jääkiekkoilija, joka pelaa KHL:ssä pelaavassa Spartak Moskovassa.
Talalujev on Himik Voskresenskin kasvatti. Hän siirtyi kaudeksi 2015–2016 Venäjän nuorten jääkiekkosarjassa pelanneeseen Atlanty Mytištšiin. Kaudella 2017–2018 Talalujev siirtyi Spartak Moskovan juniorijoukkueeseen ja pelasi tuolla kaudella myös ensimmäiset aikuisten sarjaottelunsa KHL-liigassa.
Ilja Tsymbalar

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. kesäkuuta 1969
Syntymäpaikka: Odessa, Neuvostoliitto
Kuolinaika: 28. joulukuuta 2013
Kuolinpaikka: Odessa, Ukraina
Pelipaikka: keskikenttä
Pituus: 176 cm
Seurat
| Vuodet | Seura | O | (M) |
| 1986, 1989-1993 | FK Tšornomorets Odessa | 100 | (14) |
| 1987-1989 | FC SKA Odesa | 83 | (13) |
| 1993-1999 | Spartak Moskova | 146 | (42) |
| 2000 | Lokomotiv Moskova | 10 | (0) |
| 2001-2002 | FK Anži Mahatškala | 16 | (1) |
| Yhteensä | Yhteensä | 361 | (70) |
Maajoukkue
| 1994-1999 | Venäjä | 28 | (4) |
| 1992 | Ukraina | 3 | (0) |
 Seurajoukkueuran tilastot kattavat vain kansalliset sarjat.
Ilja Vladimirovitš Tsymbalar (ukr. Ілля́ Володи́мирович Ци́мбалар, ven. Илья́ Влади́мирович Цымбала́рь, 17. kesäkuuta 1969 Odessa, Neuvostoliitto – 28. joulukuuta 2013 Odessa, Ukraina) oli venäläinen jalkapalloilija. Hän oli keskikenttäpelaaja, joka osasi tehdä myös maaleja. Hän oli FK Tšornomorets Odessan kasvatti. Hän edusti Ukrainan maajoukkuetta kolmesti ja Venäjän joukkuetta 28 kertaa. Vuonna 2010 hän oli FK Šinnik Jaroslavlin valmentajana. Hän menehtyi sydänsairauteen.
Ilja Tsymbalar edusti Odessan joukkueita (Tšornomorets, Dynamo, SKA) vuodesta 1986 vuoteen 1993. Näissä hän pelasi 194 ottelua ja teki 27 maalia. (Alemman sarjan Dynamon tilastot eivät ole luvussa mukana.) Vuosina 1993–1999 hän pelasi Moskovan Spartakissa 146 ottelua tehden 42 maalia. Vuonna 2000 hän pelasi Moskovan Lokomotivissa kymmenen ottelua ilman maalia. Kahtena seuraavana vuonna hän menestyi nousevan dagestanilaisen FK Anži Mahatškalan joukkueessa 16 ottelun verran tehden maalin. Tämän jälkeen hän siirtyi valmennustehtäviin.
Ilja Sutskever

Ilja Sutskever
Ilja Jefimovitš Sutskever (ven. Илья Ефимович Суцкевер; s. 1986 Gorki, Neuvostoliitto[lähde? ]) on syntyjään venäjänjuutalainen kanadalainen koneoppimisen tutkija.[lähde? ] Hän on OpenAI:n päätutkija.
Sutskeverin perhe muutti Israeliin hänen ollessaan viisivuotias, ja hän varttui Jerusalemissa. 
Hän aloitti opiskelun Israelin avoimessa yliopistossa. 16-vuotiaana hänen perheensä muutti edelleen Kanadaan, jossa hän suoritti tohtorintutkinnon Toronton yliopistossa. Hän meni töihin Piilaaksoon Googlelle. Vuonna 2015 hän oli perustamassa OpenAI:ta.
Vuonna 2012 Sutskever, Geoffrey Hinton ja toinen Hintonin jatko-opiskelijoista, Alex Krizhevsky, rakensivat neuroverkon, joka tunnisti valokuvista esineitä paremmin kuin mikään aikansa ohjelmisto. Tätä pidettiin syväoppimisen alkusysäyksenä. Laitteisto perustui NVidian GTX 580 -näytönohjaimiin. Google osti Hintonin perustaman DNNresearchin ja palkkasi Sutskeverin. Googlella Sutskever osoitti, että hahmontunnistusta voisi käyttää kuvien lisäksi datajonoihin, kuten sanoihin ja lauseisiin. Googlella hän oli myös kehittämässä AlphaGota. Kun Sutskever värvättiin OpenAI:lle sitä perustettaessa, Sam Altman piti häntä yhtenä maailman huipputiedemiehistä.
Jalkapallo kesäolympialaisissa 2024 – miesten turnaus

Miesten jalkapalloturnaus Pariisin olympialaisissa 2024 pelataan 24. heinäkuuta – 9. elokuuta 2024.
Israel HaYom

Israel HaYom (hepr. ‏ישראל היום‎, "Israel tänään") on israelilainen hepreankielinen, tabloid-kokoinen päivittäinen ilmaisjakelulehti, joka aloitti ilmestymisensä 30. heinäkuuta 2007. Se on tällä hetkellä maan luetuin sanomalehti 39.3%:n markkinaosuudellaan.
Israel HaYomia pidetään oikeistokonservatiivisena, ja se suhtautuu positiivisesti Benjamin Netanjahuun ja hänen Likud-puolueeseen.
Lehden omistaa yhdysvaltalainen liikemies Sheldon Adelson. Sen päätoimittaja on Amos Regev.
Aiheesta muualla

Israel HaYom (hepreaksi)
Israel HaYom (englanniksi)
Ilmaputkisto

Ilmaputkisto on hyönteisten ja eräiden muiden niveljalkaisten hengityselimistö, joka koostuu ilmaputkista, jotka syntyvät ihon sisäänpainaumina ja haarautuvat kaikkialle elimistöön. Niiden suuaukoilla eli spiraakkeleita on siivilälaitteita, jotka estävät pölyn ja muun haitallisen materiaalin pääsemisen ilmaputkiin. Ilmaputkien paksuimpia osia tukee kitiini. Sen sijaan ohuissa ilmaputkissa ei kitiiniä ole, ja siellä olevan nesteen välityksellä hengityskaasu vaihtuu. Eräillä vedessä elävillä hyönteisillä on ilmaputkisto, jossa spiraakkelien asemesta on pieniä kiduksia.
Jimmie Davis

Jimmie Davis vuonna 1962.
James Houston "Jimmie" Davis (11. syyskuuta 1899 – 5. marraskuuta 2000) oli yhdysvaltalainen laulaja-lauluntekijä ja merkittävä demokraattisen puolueen poliitikko.
Davis syntyi Beech Springsin nykyisessä aavekaupungissa lähellä Quitmanin kylää Louisianan Jackson Parishissa. Hänen vanhempansa olivat Samuel Jones Davis ja Sarah Elizabeth Works; perhe oli varsin köyhä, eikä pojalla ollut omaa sänkyä ennen kuin hän oli täyttänyt jo yhdeksän. Hän valmistui Beech Springs High Schoolista ja Soule Business Collegesta New Orleansissa jatkaen opintojaan Louisiana Collegessa ja Louisiana State Universityssä Baton Rougessa.
Jimmie Davis toimi Louisianan osavaltion kuvernöörinä vuosina 1944–1948 ja 1960–1964.
Muusikko

Davis oli jo ennen poliittista uraansa suosittu kansanmuusikko. Hänen tuotannossaan oli vaikutteita varhaisesta countrymusiikista ja bluesista.
Davisin tunnetuimpien laulujen joukkoon lukeutuu "You Are My Sunshine", joka on yksi Louisianan osavaltionlauluista. Hän väitti itse kirjoittaneensa laulun opiskellessaan Louisiana State Universityssä, mutta myöhemmän tutkimuksen valossa vaikuttaa todennäköiseltä, että Davis olisi ostanut laulun Paul Riceltä, joka levytti yhdessä veljensä Hoken kanssa yhtyenimellä Rice Brothers.
Davis pitäytyi kuolemaansa saakka vakaasti siinä näkemyksessä, että oli itse lauluntekijä. Vuonna 1999 laulu sai "Grammy Hall of Fame" Awardin, ja Recording Industry Association of America nimesi sen yhdeksi Vuosisadan lauluista. Vuonna 2003 laulu sijoittui CMT's 100 Greatest Songs in Country Music -listauksen 73. sijalle.
Davis opetti 1920-luvun lopulla vuoden ajan historiaa Shreveportin Dodd College for Girlsissä. Hänestä tuli myöhemmin erittäin suosittu "laulava poliitikko", ja vuonna 1945 hän sai Louisianan kuvernöörinä toimiessaan listaykköshitin kappaleella "There's a New Moon Over My Shoulder". Hän oli uskovainen baptisti ja levytti myös gospelmusiikkia. Hän toimi vuonna 1967 Gospel Music Associationin puheenjohtajana.
Useita Davisin lauluja käytettiin elokuvien soundtrackeilla, ja kuvernööri esiintyi myös itse muutamissa elokuvissa.
Myöhemmät vaiheet

Davis otettiin vuonna 1971 Nashville Songwriters Hall of Fameen ja 1972 myös Country Music Hall of Fameen. Hän pääsi vuonna 1993 Louisiana Political Museum and Hall of Fameen Winnfieldissä.
Davisin elämäkertateos You Are My Sunshine: The Jimmie Davis Story ilmestyi vuonna 1987.
Davisin ensimmäinen vaimo Alverna Adams kuoli vuonna 1967. Myöhemmin Davis solmi uuden avioliiton Anna Carter Gordonin kanssa, joka jäi eloon hänen kuollessaan.
Davis kuoli Baton Rougessa 101-vuotiaana. Hänet haudattiin Quitmaniin, Louisianaan.
Jimmie Lawson

Jimmie Lawson on yhdysvaltalainen muusikko, joka on monipuolinen jazz-, gospel-, ja blues- laulaja ja kontrabasisti. Hän on syntynyt Oklahomassa, mutta varttunut Los Angelesissa. Los Angelesin South Centralissa uransa aloittanut muusikko ihaili Etta Jamesia ja Johnny "Guitar" Watsonia.
Jimmie "Bluesman" Lawson on vaikuttanut Suomessa muusikon uran ohella muun muassa amerikkalaisen jalkapallon valmentajana Vaahteraliigassa sekä I- ja II-divisioonatasolla Helsingissä, Joensuussa, Keravalla, Lohjalla, Porissa ja Raumalla.
Diskografia

Houserockers feat. Jimmie "Bluesman" Lawson (Bluelight, 1997)
Esa Kuloniemi: The Legend of Bicycle Bronson According to Esa Kuloniemi, Lawson esiintyy kappaleella "The Hitman" (Bluelight, 2006)
Eri esittäjiä: Savonsolmu Beach & Blues Party Collection, Jimmie Lawson esiintyy kappaleella HOUSEROCKERS FEAT. JIMMIE LAWSON: "Going Home Tomorrow" (Finnish All Music & Media, 2007)
Aiheesta muualla

Jimmie Lawsonin haastattelu osoitteessa yle.fi/pop (Arkistoitu – Internet Archive)
Jimmie Lawsonin levytykset osoitteessa www.bluesnews.fi (Arkistoitu – Internet Archive)
Jessica Stam

Jessica Stam (2007)
Jessica Stam tai pelkästään Stam (s. 23. huhtikuuta 1986 Ontario, Kanada) on kanadalainen huippumalli.
Elämä

Stam eli lapsuutensa farmilla kuuden sisaruksensa ja vanhempiensa kanssa. Hän oli uskonnollinen ja unelmoi hammaslääkärin ammatista. Hän aloitti mallin työt 16-vuotiaana sen jälkeen, kun mallitoimistolle työskentelevä Michéle Miller oli nähnyt hänet kahvilassa.
Stam on seurustellut Red Hot Chili Peppers -yhtyeen solisti Anthony Kiedisin, Harrison Fordin pojan Malcolmin ja DJ Adam Goldsteinin kanssa.
Ura

Stam on esiintynyt näytöksissä, kampanjoissa ja mainoksissa useille muotimaailman huippunimille, kuten Marc Jacobs, Anna Sui, Vera Wang, Valentino, Miu Miu, Gucci, Prada, Dolce & Gabbana, Versace, Christian Dior ja Roberto Cavalli.
Toukokuussa 2007 Stam esiintyi American Voguen kannessa yhdessä Sasha Pivovarovan, Agyness Deynin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleeraattiin muodin 10 seuraavaksi supertähdeksi (The World's Next Top Models... Fashion's 10 Mew Superstars).
Tällä hetkellä Stam on tunnetun models.com -sivuston Models Top 50 -listan sijalla 5. Hänet listattiin heinäkuussa 2007 myös maailman 15. eniten tienaavaksi malliksi (1,5 miljoonaa viimeisen 12 kuukauden aikana).
Ulkonäkö

Stam on 178 senttimetriä pitkä ja hänen tunnusmerkkinsä ovat hänen silmänsä. Hänen hiuksensa ovat vaaleat ja silmät siniset. Stam on myös yksi malleista, jotka tunnetaan nukkemaisista ja keijukaismaisista kasvoistaan. Muita hänen tapaisiaan keijukaiskasvoja ovat Gemma Ward, Heather Marks, Lily Cole, Caroline Trentini, Lisa Cant ja Devon Aoki.
Jesús Gil

Jesús Gil y Gil (11. maaliskuuta 1933 – 14. toukokuuta 2004) oli espanjalainen liikemies ja poliitikko, jalkapalloseura Club Atlético de Madridin puheenjohtaja 1987–2003, GIL-puolueen perustaja ja Marbellan pormestari 1995–2002.
Gil oli syntyisin El Burgo de Osmasta, Sorian maakunnasta Kastilia-Leónista. Hän opiskeli taloutta ja eläinlääketiedettä. Gil aloitti uransa autokauppiaana, mutta siirtyi pian kiinteistövälitykseen. Vuonna 1969 hän rakennutti Los Ángeles -kompleksin San Rafaeliin Segoviassa. 58 ihmistä kuoli katon romahdettua rakennustöiden virheiden vuoksi, josta Gil joutui 18 kuukaudeksi vankilaan ja tuomittiin 300 miljoonan pesetan korvauksiin. Franco armahti hänet 1971.
Vuonna 1984 Gil siirtyi Marbellaan, jossa toimi rakennusalalla.
Vuonna 1987 hänet valittiin jalkapalloseura Club Atlético de Madridin puheenjohtajaksi. Atlético voitti Primera Divisiónin vuonna 1996 ja Copa del Reyn vuosina 1991, 1992 ja 1996. Kauden 1991–1992 lopussa Gil muutti joukkueen osakeyhtiöksi (sociedad anónima deportiva).
Vuonna 1991 Gil perusti Grupo Independiente Liberalin (G.I.L.), joka voitti vaalit ja Gil valittiin Marbellan pormestariksi 1995. Hänen poikansa Jesus Gil Marín oli viereisen Esteponan pormestari 1995–1999. Gil valittiin 1995 itäisen Aurinkorannikon kuntaliiton johtoon ja hänen puolueensa vaikutti suurimmassa osassa Aurinkorannikkoa ja Ceutassa ja Melillassa.
Gil oli kiistelty hahmo terävien populististen kannanottojensa vuoksi ja väitettyjen mafiakytköksiensä vuoksi. Hän siivosi Marbellan huumeidenkäyttäjistä ja prostituoiduista ja teki siitä suositun luksuslomakohteen. Vuoden 1991 jälkeen Gil oli osallisena oli 80 oikeusjutussa ja häntä syytettiin lukuisista väärinkäytöksistä, petoksista ja kunnianloukkauksista. Tammikuussa 1999 Gil sai syytteen julkisten asiakirjojen väärentämisestä, oikeuden johtamisesta harhaan ja kavalluksista.
Lokakuussa 2000 oikeus tuomitsi hänet ns. caso de las camisetas -juttuun (t-paitajuttu) liittyen kuudeksi kuukaudeksi vankeuteen ja kielsi häneltä julkisen viran hoidon 28 vuodeksi, minkä korkein oikeus vahvisti huhtikuussa 2002. Gil oli käyttänyt 270 000 € Marbellan varoja Atléticon pelipaitojen mainoksiin. Hän joutui eroamaan pormestarin virasta, ja Marbellan johtoon tuli GILin kakkosmies Julio Muñoz. Tuomiotaan Gil ei suorittanut heikon terveydentilan vuoksi.
14. helmikuuta 2003 Gil tuomittiin kolmeksi ja puoleksi vuodeksi vankilaan Caso Atléticossa, mistä Gil valitti korkeimpaan oikeuteen. Hän erosi Atléticon johdosta toukokuussa 2003 huonon terveytensä vuoksi ja kuoli pian Madridissa.
Lähteitä

Jesús Gil y Gil (Arkistoitu – Internet Archive)
Gil: fútbol, política y polémica (El Mundon muistokirjoitus)
People of Andalucia (englanniksi)
JESÚS GIL: Presidente del Atlético de Madrid (Arkistoitu – Internet Archive) (Telemadrid)
Jesús Gil fallece a los 71 años (elmundodeporte)
El Supremo pone fin a casi dos años del 'caso de las camisetas'
Las claves del 'caso Atlético'
Las causas con la Justicia de Gil, Muñoz y Yagüe, los tres últimos alcaldes de Marbella
Aiheesta muualla

Jesús Gil Internet Movie Databasessa. (englanniksi)
Java- ja C++-ohjelmointikielten vertailu

Java ja C++ ovat kaksi merkittävää olio-ohjelmointikieltä. Monien kielten suosion mittareiden mukaan nämä kaksi kieltä ovat dominoineet olio- ja korkean suorituskyvyn ohjelmistokehitystä suuren osan 2000-luvulta, ja niitä verrataan ja verrataan usein suoraan. Java ilmestyi noin 10 vuotta myöhemmin ja sen syntaksi perustui C/C++:aan.
Suunnittelun tavoitteet

Ohjelmointikielten C++ ja Java erot voidaan jäljittää niiden perintöön, sillä niillä on erilaiset suunnittelutavoitteet.
C++ on suunniteltu järjestelmien ja sovellusten ohjelmointiin (eli infrastruktuuriohjelmointiin) laajentaen proseduuriohjelmointikieltä C, joka oli suunniteltu tehokkaaseen suorittamiseen. C++ lisäsi tuen oliopohjaiselle ohjelmointille, poikkeusten käsittelylle, elinikäiseen resurssien hallintaan (RAII), yleiseen ohjelmointiin, mallin metaohjelmointiin ja C++ Standard Libraryyn, joka sisältää yleisiä säilöjä ja algoritmeja (Standard Template Library tai STL), ja monia muita yleiskäyttöisiä tiloja.
Java on yleiskäyttöinen, samanaikainen, luokkapohjainen, olio-ohjelmointikieli, joka on suunniteltu minimoimaan toteutusriippuvuudet. Se luottaa siihen, että Java-virtuaalikone on turvallinen ja erittäin kannettava. Se on niputettu laajan kirjaston kanssa, joka on suunniteltu tarjoamaan täydellinen abstraktio taustalla olevasta alustasta. Java on staattisesti kirjoitettu oliokieli, joka käyttää samanlaista syntaksia kuin C++ (mutta ei yhteensopiva sen kanssa). Se sisältää dokumentaatiojärjestelmän nimeltä Javadoc.
Erilaiset tavoitteet C++ ja Javan kehittämisessä johtivat erilaisiin periaatetteisiin ja suunnittelun kompromisseihin kielten välillä. Erot ovat seuraavat:
| C++ | Java |
| --- | --- |
Laajentaa C-ohjelmointikieltä olio-ohjelmoinnilla ja geneerisellä ohjelmoinnilla. C-koodia voidaan käyttää asianmukaisesti.: Vahvasti ottanut vaikutteita C++/C syntaksista.
Yhteensopivaa C-ohjelmointikielen kanssa, joitakin rajatapauksia lukuun ottamatta.: Tarjoaa Java Native Interface ja äskettäin Java Native Access joiden avulla voidaan kutsua suoraan C/C++ koodia.
Kirjoita kerran, käännä missä tahansa (WOCA).: Kirjoita kerran, suorita missä tahansa/kaikkialla (WORA/WORE).
Sallii proseduraalisen ohjelmoinnin, funktionaalisen ohjelmoinnin, olio-ohjelmoinnin, geneerisen ohjelmoinnin, ja TMP-ohjelmoinnin. Suosii malleja.: Sallii proseduraalisen ohjelmoinnin, Funktionaalisen ohjelmoinnin (Java 8 lähtien) ja generisen ohjelmoinnin (Java 5 lähtien), mutta vahvasti kehottaa käyttämään olio-ohjelmoinnin malleja. Sisältää tuen skriptauskielten luomiselle.
Pyörii natiivisti suoritettavana konekielenä kohteen käskysarjoja noudattaen.: Pyörii Java virtuaalikoneessa (JVM).
Tarjoaa oliotyyppejä ja tyyppinimiä. Sallii heijastuksen RTTI kautta.: On heijastettava, sallien metaohjelmoinnin and dynaamisen koodin generoinnin ajonaikana.
On useita binääriyhteensopivuusstandardeja (yleisin Microsoft (MSVC kääntäjä) ja Itanium/GNU (melkein kaikille muille kääntäjille)).: On yksi binääriyhteensopivuusstandardeja,  järjestelmäriippumaton käyttöjärjestelmälle ja kääntäjälle.
Natiivi etumerkitön laskuoppi tuettu.: Natiivi etumerkitön laskuoppi ei tuettu. Java 8 muuttaa osan tästä, mutta näkökulma on epäselvä.
Standardisoidut minimirajat kaikille numeerisille tyypeille, mutta oikeat koot ovat määriteltävissä itse. Standardisoidut tyypit ovat saatavilla standardi kirjaston kautta. <cstdint>.: Standardisoidut rajat ja koot kaikille primitiivisille tyypeille kaikilla alustoilla.
Ihon alla (elokuva)

| Ihon alla> Under the Skin |
| --- | --- |

Ohjaaja:  Carine Adler
Käsikirjoittaja:  Carine Adler
Tuottaja:  Kate Ogborn
Säveltäjä:  Ilona Sekacz
Kuvaaja:  Barry Ackroyd
Leikkaaja:  Ewa J. Lind
Pääosat:   Samantha Morton  Claire Rushbrook 
Valmistustiedot
Valmistusmaa:  Yhdistynyt kuningaskunta
Levittäjä:  British Film Institute Netflix
Ensi-ilta:  1997
Kesto:  83 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ihon alla (Under the Skin) on Carine Adlerin käsikirjoittama ja ohjaama brittiläinen elokuva vuodelta 1997. Suomessa se sai ensi-iltansa 4. helmikuuta 2000. Elokuva kertoo Samantha Mortonin ja Claire Rushbrookin näyttelemän sisarusparin elämästä ja selviytymisestä heidän äitinsä kuoltua.
Näyttelijät

| 0 | 1 | 2 |
| --- | --- | --- |
|   Samantha Morton   | … |   Iris   |
|   Claire Rushbrook   | … |   Rose   |
|   Matthew Delamere   | … |   Gary   |
|   Rita Tushingham   | … |   äiti   |
|   Stuart Townsend   | … |   Tom   |
Ilmapuolustusaluekeskus

Ilmapuolustusaluekeskus, lyhenne IPAK, oli vuosina 1939–1940 käydyn talvisodan aikana ilmapuolustuksen keskuksia. Ilmapuolustuksen uudelleen organisoinnissa välirauhan aikana 17. kesäkuuta 1940 tuli alueiden välille uusi aluejako ja ilmapuolustusaluekeskukset muuttuivat ilmavalvonta-aluekeskuksiksi.
Ilmapuolustusesikunta määräsi 1. heinäkuuta 1940, että Suomi oli jaettu 37 ilmavalvonta-aluekeskukseen.
| ilmapuolustusaluekeskus | paikka | tunnus | muuta |
| --- | --- | --- | --- |
| Antrean ilmapuolustusaluekeskus | Antrea | 2600 |  |
| Forssan ilmapuolustusaluekeskus | Forssa | 125 |  |
| Haapamäen ilmapuolustusaluekeskus | Haapamäki | 56 |  |
| Haminan ilmapuolustusaluekeskus | Hamina | 1900 |  |
| Helsingin ilmapuolustusaluekeskus | Helsingin Suomenlinna | 15 | 51. Valonheitinpatteri |
| Ingbyn ilmapuolustusaluekeskus | Jomala | 18 |  |
| Imatra ilmapuolustusaluekeskus | Imatra | 2400 |  |
| Ivalon ilmapuolustusaluekeskus | Ivalon Salmijärvi | 81 |  |
| Kajaanin ilmapuolustusaluekeskus | Kajaani | 74 |  |
| Kiviniemen ilmapuolustusaluekeskus | Sakkola | 2900 | -16. maaliskuuta 1940 |
| Koiviston ilmapuolustusaluekeskus | Koivisto | 2300 |  |
| Kuhmoisten ilmapuolustusaluekeskus |  | 145 |  |
| Käkisalmen ilmapuolustusaluekeskus |  | 2800 |  |
| Lahden ilmapuolustusaluekeskus | Lahti | 14 |  |
| Lappeenrannan ilmapuolustusaluekeskus | Lappeenranta | 2200 |  |
| Mikkelin ilmapuolustusaluekeskus | Mikkeli | 45 |  |
| Nurmeksen ilmapuolustusaluekeskus | Nurmes | 32 |  |
| Porvoon ilmapuolustusaluekeskus | Porvoo | 17 |  |
| Porin ilmapuolustusaluekeskus | Rauma | 53 |  |
| Puumalan ilmapuolustusaluekeskus | Puumala | 2900 |  |
| Rovaniemen ilmapuolustusaluekeskus | Rovaniemi | 56 |  |
| Sallan ilmapuolustusaluekeskus | Salla | 78 |  |
| Seinäjoen ilmapuolustusaluekeskus | Seinäjoki | 61 |  |
| Tampereen ilmapuolustusaluekeskus | Tampere | 51 | kapt T. Maunula   |
| Turun ilmapuolustusaluekeskus | Turku | 11 |  |
| Uudenkirkon ilmapuolustusaluekeskus | Uusikirkon käräjätalo | 2500 |  |
| Viitasaaren ilmapuolustusaluekeskus | Viitasaari | 55 |  |
| Vaasan ilmapuolustusaluekeskus | Vaasa | 64 | Hjalmar Johannes Nykvist, joukkueenjohtaja |
| Viipurin ilmapuolustusaluekeskus | Viipurin linnantorni | 2100 |  |
| Ylivieskan ilmapuolustusaluekeskus | Ylivieska | 72 |  |
| Äyräpään ilmapuolustusaluekeskus |  | 2700 |  |
Israelin 91. divisioona

Israelin 91. divisioona on Israelin puolustusvoimien pohjoisen maanpuolustusalueen alueellinen divisioona, joka on vastuussa Libanonin vastaisesta rajasta Rosh Hanikrasta Hermonvuorelle. Se tunnetaan myös Galilean divisioonana.
Divisioonan komentajana toimi vuoden 2006 Israelin–Libanonin konfliktin aikana prikaatikenraali Gal Hirsch.
Yksiköitä

7. panssaroitu prikaati (hepreaksi Hativa Sheva)
Prikaati 300
Golanin prikaati
Laskuvarjoprikaati
James Connolly (yleisurheilija)

| Mitalit | Mitalit | Mitalit |  |
| --- | --- | --- | --- |
|  James Connolly vuonna 1906. |  James Connolly vuonna 1906. |  James Connolly vuonna 1906. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 1896 | kolmiloikka |  |
|  Hopeaa | Ateena 1896 | korkeushyppy |  |
|  Hopeaa | Pariisi 1900 | kolmiloikka |  |
|  Pronssia | Ateena 1896 | pituushyppy |  |
James Brendan Bennet Connolly (28. lokakuuta 1868 South Boston, Massachusetts, Yhdysvallat – 20. tammikuuta 1957) oli yhdysvaltalainen yleisurheilija, sanomalehtimies ja kirjailija. Hän voitti urallaan neljä olympiamitalia, kaksi kolmiloikasta ja yhden sekä korkeus- että pituushypystä. Connollystä tuli Ateenan olympialaisissa 1896 ottamansa kolmiloikan kultamitalin ansiosta ensimmäinen nykyaikainen olympiavoittaja.
Connolly kirjoitti urheilu-uransa jälkeen 25 kirjaa. Hän oli tunnettu erityisesti meriaiheisista kirjoistaan, sillä hän vietti urheilu-uransa jälkeen ison osan elämästään merillä.
Nuoruus

Connolly syntyi South Bostonissa köyhään amerikanirlantilaiseen perheeseen. Hän oli yksi perheen 12 lapsesta.
Connollyn muodollinen koulutus päättyi hänen suoritettuaan nykyistä peruskoulun yläastetta vastaavan tutkinnon. Hän muutti 1892 veljensä Michaelin kutsusta Georgian Savannahiin, jossa Michael työskenteli pioneerijoukoissa. Hän sai myös veljelleen työpaikan armeijasta. James Connolly työskenteli kolmen vuoden ajan armeijan yksikössä ja harrasti Savannahissa muun muassa yleisurheilua ja amerikkalaista jalkapalloa.